ดาวโจนส์ดีดตัวทำนิวไฮ หุ้นโบอิ้งพุ่งนำตลาด - FINNOMENA
ดัชนีดาวโจนส์ปรับตัวขึ้นแตะระดับสูงสุดเป็นประวัติการณ์ นำโดยหุ้นโบอิ้ง ขานรับคำสั่งซื้อเครื่องบิน 737 MAX
20 พ.ย. 2562

ดัชนีดาวโจนส์ปรับตัวขึ้นแตะระดับสูงสุดเป็นประวัติการณ์ นำโดยหุ้นโบอิ้ง ขานรับคำสั่งซื้อเครื่องบิน 737 MAX
ดัชนีเฉลี่ยอุตสาหกรรมดาวโจนส์อยู่ที่ 28,060.12 จุด บวก 23.90 จุด หรือ 0.09% ราคาหุ้นบริษัทโบอิ้งพุ่งขึ้นกว่า 1% หลังบริษัทเปิดเผยว่าสามารถคว้าคำสั่งซื้อเครื่องบิน 737 MAX จำนวน 50 ลำในวันที่ 20 พ.ย.
คำสั่งซื้อเครื่องบินดังกล่าว ถือเป็นการแสดงความเชื่อมั่นต่อเครื่องบินรุ่น 737 MAX ซึ่งขณะนี้ได้ถูกสั่งห้ามบิน หลังเกิดเหตุโศกนาฏกรรม 2 ครั้งในรอบ 5 เดือนจนทำให้มีผู้เสียชีวิตจำนวน 346 คน
ขณะที่ทางด้านราคาหุ้นโฮม ดีโปท์ อิงค์ ซึ่งเป็นบริษัทจำหน่ายสินค้าตกแต่งบ้านที่ใหญ่ที่สุดของสหรัฐ ปรับตัวลง หลังเปิดเผยกำไรในไตรมาส 3 สูงกว่าที่นักวิเคราะห์คาดการณ์ไว้ แต่รายได้และยอดขายต่ำกว่าคาด
นอกจากนี้ ดัชนีดาวโจนส์ยังถูกกดดันจากความกังวลเกี่ยวกับการเจรจาการค้าระหว่างสหรัฐและจีน รวมถึงปัจจัยจากสภาคองเกรสที่จะทำการไต่สวนพยานในคดีถอดถอนประธานาธิบดีโดนัลด์ ทรัมป์ออกจากตำแหน่ง
ที่มา : https://www.reuters.com/article/us-usa-stocks/wall-street-opens-at-record-high-as-trade-optimism-persists-idUSKBN1XT1P0
แท็ก:
แชร์บทความ: